  Туспуктэм: Руслан Нуриахметов Майя Бывальцева 22-тӥ куартолэзе Ижкарын хорен кырӟанъя «Удмуртиысь крезьгурчиос – пиналъёслы» фестивальлы (0+) кутскон сётозы. Куарусён – шуркынмон ӵоже Удмуртиысь каръёсын но ёросъёсын вить концерт ортчоз. Со сярысь элькунысь лулчеберетъя министерстволэн пресс-службаез ивортӥз. Ижысь, Воткаысь, Дэриысь но Киясаысь искусствоосъя нылпи школаосысь хоръёс крезьгуро но шоръёзо школаосын дышетскисьёс азьын Удмуртиысь крезьгурчиослэсь произведениоссэс быдэстозы. Концертъёсын Юрий Толкачлэн, Евгения Копысовалэн, Александр Корепановлэн, Сергей Черезовлэн, Марина Ходыревалэн но элькунамы ужась мукет крезьгурчиослэн ужъёссы чузъяськозы. Йылпумъясь гала-концерт 9-тӥ шуркымонэ Удмуртиысь филармониын ортчоз. Озьы ик фестиваль улсын нылпи хоръёслы произведениосын «Напевы Удмуртии» бичет поттозы, соин гала-концертын тодматозы. Бичетэз элькунысь хоръёслэн кивалтӥсьёссылы кузьмалозы. Со Удмуртиысь крезьгурчиослэсь крезьгурзэс дышетон репертуаре пыртыны луонлык сётоз. Тодэ вайытом, Удмуртиын «Театральное Приволжье» V фестивале куриськонъёсты кутыны кутскизы.  Тегъёс: Удмуртия пиналъёс крезьгур крезьгурчиос фестиваль  